Утрото на 27 януари 1904 г. цялата руска ескадра излиза срещу японския флот. Есен извежда „Новик“ на разузнаване. Във времето, когато неповредените от японски торпеда руски кораби едва излизат от рейда, „Новик“ изстрелва торпедо по крайцера „Якумо“ и предприема дързък опит да се приближи към неприятелската ескадра. Командира на „Новик“ решава, след нощното потресение, да търси на всяка цена успех – на два пъти опитва да атакува флагманския броненосец на адмирал Того, с идея да се приближи на дистанция за торпеден изстрел. При повторния опит да атакува „Новик“ получава попадение от 12 дюймов (305 mm) снаряд в кърмата (по други данни – попадение на 8 дюймов (203 mm) снаряд на нивото на водолинията), и е принуден да излезе от атаката, и да се върне в базата. На рейда на Порт Артур повредения „Новик“ е посрещнат с викове „Ура!“.